एलटी ग्रेड शिक्षक भर्ती परीक्षा 2018-कंप्यूटर विषय के पद 1673 उत्तीर्ण सिर्फ 36 - प्राइमरी का टीचर
Home » शिक्षक भर्ती » एलटी ग्रेड शिक्षक भर्ती परीक्षा 2018-कंप्यूटर विषय के पद 1673 उत्तीर्ण सिर्फ 36
primarykateacher October 24, 2019 December 5, 2019 No Comments on एलटी ग्रेड शिक्षक भर्ती परीक्षा 2018-कंप्यूटर विषय के पद 1673 उत्तीर्ण सिर्फ 36
प्रयागराज: राजकीय माध्यमिक कॉलेजों की एलटी ग्रेड शिक्षक भर्ती परीक्षा 2018 का परिणाम लगातार चौंका रहा है। बड़ी संख्या में अभ्यर्थियों के इम्तिहान देने के बाद भी तय पदों के लिए योग्य अभ्यर्थी नहीं मिल पा रहे हैं। गणित व विज्ञान के बाद कंप्यूटर विषय के रिजल्ट ने शर्मसार कर दिया है। उप्र लोकसेवा आयोग की ओर से बुधवार को घोषित रिजल्ट में 1673 पदों की परीक्षा में सिर्फ 36 अभ्यर्थी ही पास हुए हैं। योग्य अभ्यर्थी न मिलने पर 1637 पद अब भी खाली हैं। इस परीक्षा में 10801 अभ्यर्थी शामिल हुए थे। यूपीपीएससी की ओर से जारी रिजल्ट में पुरुष वर्ग के 898 पदों में 30 व महिलाओं के 775 पदों में सिर्फ छह अभ्यर्थी औपबंधिक रूप से चयनित हुए हैं।
पुरुषों के 868 व महिलाओं के 769 पद खाली हैं। आयोग ने 29 जुलाई 2018 को प्रदेश के 39 जिलों के विभिन्न केंद्रों में एलटी ग्रेड शिक्षक भर्ती परीक्षा कराई थी। यह परीक्षा पेपर लीक के कारण काफी चर्चा में रही। पेपर लीक प्रकरण की जांच वाराणसी एसटीएफ कर रही है। इससे महीनों तक रिजल्ट जारी नहीं किया गया। कुछ दिन पहले रिजल्ट जारी करने की प्रक्रिया शुरू हुई तो तय पदों के अनुरूप सफल होने वाले अभ्यर्थियों की संख्या काफी कम है। कंप्यूटर से पहले गणित व विज्ञान का रिजल्ट घोषित हुआ। गणित में 1035 पदों में 435 व विज्ञान विषय में 1045 पदों के लिए हुई परीक्षा में सिर्फ 84 अभ्यर्थी ही सफल हुए थे।
69000 भर्ती कटऑफ केस में 23 जनवरी की सुनवाई पर महाधिवक्ता (AG) के कुछ महत्वपूर्ण बिंदु
शिक्षक भर्ती की मांग को लेकर चिपकाए पोस्टर